Public procurement notice: Voluntary Ex Ante Transparency Notice
Published: 2020-07-31
Buyer: DSB
Country: DK
Contract type: Works
Procedure: Negotiated without a prior call for competition
CPV classification: 45000000: Construction work | 45210000: Building construction work | 45213000: Construction work for commercial buildings | 45220000 | 45230000
Award criteria: The most economic tender

Technical requirements: DSB Nye Værksteder har til opgave at etablere 3 værksteder til de kommende nye elektriske tog. DSB udbød ved udbudsbekendtgørelse 2020/S 070-167492 entrepriseopgaven omkring etablering af værkstederne.
Ifølge beskrivelsen i nævnte udbudsbekendtgørelse vedrører entrepriseudbuddet værksteder i henholdsvis Århus og København samt et midlertidigt værksted i Fredericia.
Den 23. juni 2020 blev det offentliggjort, at værkstedet i Fredericia alligevel ikke skal udføres som værksted for Nye Tog. I stedet skal det eksisterende værksted i Helgoland (København) fungere som midlertidigt værksted.
DSB Nye Værksteder har til opgave at etablere 3 værksteder til de kommende nye elektriske tog. DSB Nye Værksteder har – på baggrund af afholdte udbud - indgået kontrakter med først COWI og sidenhen Rambøll om henholdsvis bygherrerådgivning og totalrådgivning vedrørende disse 3 værksteder.
DSB udbød i starten af april 2020 ved udbudsbekendtgørelse 2020 2020/S 070-167492 entrepriseopgaven omkring etablering af værkstederne.
Ifølge beskrivelsen i nævnte udbudsbekendtgørelse vedrører entrepriseudbuddet værksteder i henholdsvis Århus og København samt et midlertidigt værksted i Fredericia. Værkstedet i Århus er langt det største men færdiggøres til sidst, fordi området først elektrificeres i 2027. Dette er også baggrunden for, at Fredericia værkstedet - der er det mindste værksted - skulle etableres som midlertidigt værksted.
Kontrakten er bygget op over 2 faser, en samarbejdsfase og en fase, hvor man overgår til totalentreprise.
Følgende fremgår af udbudsbekendtgørelsens pkt. II.2.4) og VI.3): ”DSB tager forbehold for at et eller flere af projekterne tages ud under udbudsprocessen, ligesom der tages forbehold for tilpasninger i omfanget af projekterne.”
DSB prækvalificerede den 15. maj 2020 3 virksomheder. 2 virksomheder indleverede forhandlingstilbud midt juni 2020. I ugerne 26 og 27 afholdtes 2 forhandlingsmøder med hver tilbudsgiver. Tilbudsfrist for endeligt tilbud er den 31. august 2020 og kontrakt forventes underskrevet den 2. oktober 2020.
Den 23. juni 2020 blev det offentliggjort, at værkstedet i Fredericia alligevel ikke skal udføres som værksted for Nye Tog. I stedet skal det eksisterende værksted i Helgoland (København) fungere som midlertidigt værksted. Denne løsning er blevet mulig grundet frigjort kapacitet som følge af, at de tog, der ellers vedligeholdes på Helgoland, fremover skal vedligeholdes andetsteds. Det er forventningen, at opgraderingen af Helgoland vil kunne foregå langt billigere end etableringen af værkstedet i Fredericia.
Ændringen bevirker, at udbudsmaterialet i det igangværende entrepriseudbud ændres, således at opgaver relateret til Fredericia værkstedet udgår af den kommende kontrakt, og at opgraderingen af Helgoland indgår i den kommende kontrakt. Den samlede opgave forventes at blive formindsket med mellem 14 og knap 17 % som følge af ændringen.
Tildelingen af kontrakt med den ovenfor i pkt. II.2.4) beskrevne ændring af udbudsmaterialet (aflysning af aktiviteter vedrørende Fredericia værkstedet og inddragelse af aktiviteter vedrørende Helgoland værkstedet) er lovlig uden gennemførelse af nyt udbud, fordi udbuddet allerede er offentliggjort, jf. udbudsbekendtgørelse nr. 2020/S 070-167492 og ændringen ikke indebærer en ændring af et grundlæggende element.
Kontrakten vedrører således fortsat 3 værksteder. Der skal endvidere fortsat etableres værksteder i såvel Østdanmark som Vestdanmark. Dertil kommer, at det er det mindste af de planlagte 3 værksteder, der ændrer lokation og at de 2 største værksteder fortsat skal etableres som planlagt. Målgruppen for udbuddet vurderes på baggrund af ovenstående for at være den samme. Endelig er der taget højde for ændringen i den udbudsbekendtgørelse, der ligger til grund for udbuddet.
Det er DSB Nye Værksteders vurdering, at ændringen ikke medfører pligt til genudbud, men DSB nye værksteder ønsker via denne bekendtgørelse om forudgående gennemsigtighed at skabe gennemsigtighed om ændringen.
— Dato for indgåelse af kontrakten, jf. pkt. V.2.1) forventes af være 2. oktober 2020. Dermed indgås kontrakt mere end 10 kalenderdage regnet fra dagen efter den dag, hvor denne bekendtgørelse er offentliggjort.


Winner: Klagenævnet for Udbud